b"\n_START_ARTICLE_\nKhandela\n_START_SECTION_\nHist\xc3\xb2ria\n_START_PARAGRAPH_\nKhandela fou tamb\xc3\xa9 el nom d'un estat tributari protegit, una thikana feudat\xc3\xa0ria de Jaipur. La capital era Khandela a 27\xc2\xb0\xc2\xa037\xe2\x80\xb2\xc2\xa0N, 75\xc2\xb0\xc2\xa030\xe2\x80\xb2\xc2\xa0E a uns 88\xc2\xa0km al nord-oest de Jaipur (ciutat) amb una poblaci\xc3\xb3 el 1901 de 9.156 habitants. La ciutat t\xc3\xa9 dues fortaleses, Bara Pana i Chhota Pana. L'estat era governat per dues branques d'una fam\xc3\xadlia, s\xc3\xa8nior i j\xc3\xbanior que pagaven un tribut de 72.550 r\xc3\xbapies al darbar (la cort) de Jaipur. L'estat fou fundat el 1614 per Girdhar Singh d'Amarsar que va rebre Khandela com a jagir i el t\xc3\xadtol de raja. El 1683 a la mort de Bahadur Singh, el seu fill gran Kesri Singh va rebre tres parts i el seu germ\xc3\xa0 petit Fateh Singh dues parts, iniciant les branques s\xc3\xa8nior i j\xc3\xbanior. Vers 1705 la branca j\xc3\xbanior va ocupar el territori de la s\xc3\xa8nior per\xc3\xb2 en fou expulsada el 1709 per una for\xc3\xa7a combinada de Jaipur i els mogols."